บอร์ด CPF ไฟเขียวควัก 5 พันลบ. ซื้อคืน 200 ล้านหุ้น
บอร์ด CPF มีมติอนุมัติโครงการซื้อหุ้นคืนเพื่อบริหารทางการเงิน วงเงินไม่เกิน 5 พันล้านบาท ซื้อคืน 200 ล้านหุ้น ช่วงระหว่าง 19 ธ.ค.65 – 18 มิ.ย.66
บอร์ด CPF มีมติอนุมัติโครงการซื้อหุ้นคืนเพื่อบริหารทางการเงิน วงเงินไม่เกิน 5 พันล้านบาท ซื้อคืน 200 ล้านหุ้น ช่วงระหว่าง 19 ธ.ค.65 – 18 มิ.ย.66
14 ธ.ค. 2565

บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า ที่ประชุมกรรมการบริษัทมีมติอนุมัติโครงการซื้อหุ้นคืนเพื่อบริหารทางการเงิน วงเงินไม่เกิน 5 พันล้านบาท โดยจำนวนหุ้นที่จะซื้อคืน 200 ล้านหุ้น มูลค่าที่ตราไว้หุ้นละ 1 บาท คิดเป็น 2.32% ของหุ้นที่จำหน่ายได้ทั้งหมด
ทั้งนี้ บริษัทจะซื้อด้วยวิธีจับคู่อัตโนมัติผ่านระบบซื้อขายของตลาดหลักทรัพย์ กำหนดระยะเวลาที่จะซื้อหุ้นคืนตั้งแต่วันที่ 19 ธ.ค.65 – 18 มิ.ย.66
โดยเกณฑ์ในการกำหนดราคาหุ้นที่จะซื้อคืน ให้นำราคาหุ้นเฉลี่ยย้อนหลัง 30 วันก่อนวันที่บริษัทจะทำการเปิดเผยข้อมูลมาประกอบพิจารณากำหนดราคาหุ้นด้วยราคาซื้อคืนจะไม่เกินกว่า 115% ของราคาปิดของหุ้นเฉลี่ย 5 วันทำการซื้อขายก่อนหน้าวันที่ทำรายการซื้อหุ้นคืน
ทั้งนี้ เพื่อเป็นข้อมูลประกอบการพิจารณา ราคาปิดของหุ้นเฉลี่ยย้อนหลัง 30 วันทำการ ตั้งแต่วันที่ 31 ต.ค.65 -13 ธ.ค.65 เท่ากับ 24.36 บาทต่อหุ้น
พร้อมกันนี้ บริษัทมีการจัดตั้งบริษัทย่อยใหม่ 2 บริษัท ได้แก่ 1. บริษัท ซีพีเอฟ ฟู้ด เน็ตเวิร์ก จำกัด ทุนจดทะเบียน 5 ล้านบาท ประกอบธุรกิจการค้าระหว่างประเทศ และ 2. CP Norfolk (India) Private Limited ทุนจดทะเบียน 80 ล้านรูปี ประกอบธุรกิจอาหารแปรรูป